
Comparable aspects and unrealizable elements in the process of standardization of the mandatory feeding 
system within the Romanian army 

Abstract: During this article I will highlight the comparative aspects of the current feeding systems in the Romanian 
Army, by finding and offering arguments necessary to rethink the standardization of the mandatory feeding system. 
For this, Starting from the introductory aspects, I will highlight some theoretical considerations, necessary to support 
the arguments offered. For compliance, I will present a comparison between the outsourced feeding system and the 
mandatory system itself, respectively by straw for a fee. In order to draw effective conclusions, | will present the 
strengihs and weaknesses of paid feeding, in order to highlight that the transition to mandatory feeding is not a very 
effective solution, although the legislation in force requires this starting with 2022, without taking into account the 
negative aspects of this mandatory standardization. 

Aspecte comparabile şi elemente irealizabile în procesul uniformizării sistemului de hrănire obligatoriu în 
Armata României 

Rezumat: În decursul acestui articol doresc să evidenţiez aspectele comparative ale sistemelor de hrănire ac- 
tuale din Armata României, prin găsirea și oferirea de argumente necesare regândirii uniformizării sistemului de hră- 
nire obligatoriu. Pentru aceasta, pornind de la aspectele introductive, voi reliefa câteva considerații teoretice, nece- 
sare susținerii argumentelor oferite. Pentru conformitate, voi prezenta o comparație între sistemul de hrănire exter- 
nalizat și sistemul propriu obligatoriu, respectiv prin popotă contra cost. Pentru identificarea eficientă a concluziilor, 
voi prezenta punctele tari și punctele slabe ale sistemului de hrănire - tip contra cost, cu scopul de a evidenția că tre- 
cerea la hrănirea obligatorie nu reprezintă o soluţie tocmai eficientă, deși legislaţia în vigoare impune acest lucru 
începând cu anul 2022, fără a lua în considerare aspectele negative ale acestei uniformizări obligatorii. 

Cuvinte-cheie: comparație, contra cost, sistem de hrănire, tendințe, eficiență, uniformizare. 


Introducere 


Alinierea și coordonarea efortului logistic al Ar- 
matei României cu standardele și procedurile im- 
puse de cadrul și misiunile NATO a însemnat și 
modernizarea serviciilor care sprijină resursa uma- 
nă pentru a răspunde cerinţelor curente, a susține 
sănătatea fizică și psihică a militarilor și a asigura 
toate condiţiile de trai și luptă la nivelul secolului 
XXI. Unul dintre aceste servicii, de o importanţă 
deosebită, este acela de hrănire a efectivelor. 

Odată cu trecerea timpului ne apropiem de anul 
2022, un an de referinţă pentru uniformizarea sis- 
temului de hrănire din Armata României. Actuala 


Conceptie privind capacitatea de refacere a siste- 
mului de hrănire din Armata României, emisă de 
Direcţia Logistică în anul 2020, impune trecerea e- 
tapizată la hrănirea în sistem propriu, prin care obli- 
gă personalul prezent la program să servească o 
masă caldă pe zi, de regulă fiind masa de prânz. 
Astfel, toate unităţile militare din România trebuie 
să treacă la hrănirea în sistem propriu obligatoriu, 
cu excepția instituţiilor de învățământ militar.! 


t L-381 din 05.03.2020, Concepţia privind refacerea capabili- 
tătilor proprii de hrănire în Armata României, pp. 3-5. 

Vom observa pe parcursul prezentului articol că 
avem două modalităţi de hrănire: în sistem exter- 
nalizat prin S.C. Ro-ArmyCatering S.A. și în sistem 
propriu. La rândul său, sistemul propriu induce două 
modalităţi de hrănire: obligatoriu și contra cost. 

Prin urmare, știm că nu se poate exercita nicio 
activitate în cazarmă sau în aplicaţii externe, fără 
profesionalismul intendentului. 

În prezentul articol, doresc să ofer câteva con- 
siderații cu privire la modalităţile de hrănire, prin 
compararea acestora, pentru a evidenția că hrăni- 
rea obligatorie în sistem propriu nu reprezintă so- 
lutia optimă. 

Următorul punct cuprinde informaţiile legate de 
sistemele de hrănire, prin prezentarea atribuţiilor 
personalului cu responsabilități în domeniu. Nu în 
ultimul rând, am relevat corelaţia privind sistemul 
de hrănire externalizat cu sistemul de hrănire tip 
popotă contra cost și cu sistemul propriu de hrăni- 
re, fiecare dispunând de aspecte pozitive, respec- 
tiv negative. 


1. Consideraţii teoretice privind sistemul de 
hrănire 

Hrănirea militarilor este reglementată de acte le- 
gislative și norme interne ale M.Ap.N., unele mai 
învechite, altele mai de actualitate, dar toate au la 
bază Ordonanţa Guvernului României nr. 26 din 22 
iulie 1994 privind drepturile de hrană în timp de pa- 
ce, aprobată cu modificări prin Legea 143/1994, 
republicată, modificată și completată prin Legea 
523/2003. În continuare este utilizată ca reglemen- 
tare de referință L.-12/2002, considerată esenţială 
în realizarea sistemului de hrănire, la fel ca și re- 
glementările specifice hrănirii la pace. Anual este 
elaborată la nivel central bază legală reprezentată 
de Concepţia de hrănire pentru anul viitor. 

Unul dintre specialiștii de profil consideră că: 
„Pornind de la misiunea fundamentală a logisticii — 
asigurarea tuturor conditiilor de trai și luptă a per- 
sonalului —, hrănirea efectivelor devine un element 
esențial în existenţa și în susținerea oricărei arma- 
te”.? Realizări remarcabile se doresc a fi și în do- 
meniul hrănirii efectivelor de militari. Totuși, specia- 
liștii în domeniu doresc să păstreze această moda- 
litate de hrănire doar în instituţiile militare de învă- 
tământ. 

Concomitent cu schimbarea modalității sistemu- 
lui de hrănire, trebuie luat în considerare aspecte 
primordiale, printre care amintim: asigurarea cu 
materiale de resortul hrănirii existente pe piață în 
prezent (linii de autoservire, tigăi basculante, gră- 
tare cu rocă vulcanică etc), încadrare cu personal 
specializat, refacere infrastructură. Toate cele enu- 


2 Gheorghe Minculete, „Prezent și perspectivă în intendenta ro- 
mână” în Revista Academiei Fortelor Terestre, nr. 4(24), 2001, 
URL: https://www.armyacademy.ro/rev4_2001.php, accesat la 
19.08.2020. 


merate reprezintă o investiție enormă, când ne ra- 
portăm doar la o singură unitate militară, ca să nu 
mai vorbim de sumele necesare în momentul în 
care facem un simplu calcul exponential, raportat 
la numărul de cazărmi din România, baza legală 
fiind constituită de L-381/2020.° 

Indiferent de modalitatea de hrănire se pune 
mare accent pe respectarea normelor igienico- 
sanitare pe tot parcursul procesului de preparare 
şi servire a hranei, acolo unde legislația în vigoare 
impune atribuţii , standarde de îndeplinit și cerințe 
de realizat pentru fiecare categorie, în funcţie de 
domeniul de activitate. 

Dacă analizăm evolutia istorică a sistemului de 
hrănire de la 1989 până în prezent, observăm că 
hrănirea a cunoscut un moment de declin în pe- 
rioada 2001-2008, când s-a încercat implementa- 
rea sistemului externalizat, succesul fiind doar par- 
tial pentru anumite unități. 

Din anul 2009 s-a impus sistemul propriu de 
hrănire, care spera să fie mai puțin costisitor din 
punct de vedere financiar, prin ordine specifice și 
regulamente. 

Ca alternativă, s-a ajuns la înființarea în cadrul 
C.N. Romtehnica S.A. a S.C. Ro-ArmyCatering S.A., 
începând cu anul 2011. 

După aproape 10 ani, se doreşte, încă o dată, 
trecerea la hrănirea obligatorie și eliminarea siste- 
mului de hrănire externalizat. 

Finalitatea dorită pentru acest demers a fost a- 
doptarea unui sistem de hrănire modern și flexibil, 
obținerea de economii la bugetul apărării și de- 
grevarea comandanților unităților militare de unele 
probleme logistice, care le ocupau mult din timpul 
necesar pentru planificarea, conducerea și execu- 
tia misiunii de luptă. 


2. Aspecte comparative între sistemele de 
hrănire 

Începând cu ianuarie 2007, amintim desființa- 
rea grupelor de hrănire/popotelor din foarte multe 
unități militare. La scurt timp, se impune revenirea 
la hrănire obligatorie. Timpul fiind scurt, rezultate- 
le nu sunt cele așteptate, deși apar noi reglemen- 
tări de profil. 

Legislaţia în vigoare impune activarea la nive- 
lul entităţilor militare a grupelor de gospodărire/ 
hrănire, fără a lua în considerare impactul bugetar 
negativ și investiţiile necesare, pe lângă necesita- 
tea acerbă a resursei umane, cea mai importantă 
de altfel. 

Pe parcursul articolului, am inclus aspectele teo- 
retice relevante organizării și funcţionării sistemu- 
lui de hrănire, urmând ca în capitolul de față să 
evidenţiez diferenţierile între sistemul de hrănire 
externalizat și cel propriu (obligatoriu/contra cost). 


3 L-381 din 05.03.2020, Concepţia privind refacerea capabili- 
tăţilor proprii de hrănire în Armata României, p. 5. 

2.1. Comparatia între sistemul de hrănire propriu 
(obligatoriu/contra cost) și cel externalizat 

După cum reiese din cele prezentate succint în 
continuare, este evident că efectuarea hrănirii în 
sistem externalizat este mai avantajoasă decât sis- 
temul de hrănire propriu obligatoriu, sub toate as- 
pectele: uman, material și financiar. Dar cel mai e- 


nire.+ 


ficient va rămâne sistemul propriu de hrănire - tip 
contra cost. 

În completarea analizei comparative expusă de 
Marius Chiriță în anul 2014, pentru aprofundarea 
studiului, în tabelul următor am analizat din punct 
de vedere al eficienţei, cele trei modalități de hră- 


Criteriu Sistem propriu Sistem propriu Eficienţă şi 
iii ae e — (2) contra cost mn clasificare? 


Structura de 
conducere a 
unităţii 


Structura de 
logistică 


Personalul de 
specialitate/ 
execuţie/ 
deservire 


Cheltuieli de 
personal 


Cheltuieli ma- 
teriale/ 
de întreținere 


Costuri 


4 Marius Chiriţă, „Analiză comparativă privind hrănirea personalului Armatei României”, 


Reducerea RI alocat 
pentru organizarea, condu- 
cerea și îndrumarea activită- 
tii de hrănire; rezultate slab- 
calitative ale hrănirii. 


Îndrumă, coordonează Și 
controlează activitatea, ur- 
mărind respectarea clauze- 
lor contractuale. Sarcini mi- 

nime ale personalului. 


Este asigurat de către ope- 
ratorul economic, care este 
responsabil de toate impli- 
caţiile pe linia resurselor u- 
mane. În realitate, acesta so- 
licită sprijin cu personal din 
cadrul unității militare, dato- 
rită deficitului de angajaţi. 


Intră în sarcina operatorului 
prestator. Mai mici decât în 
sistemul militar, dacă nu se 
solicită sprijin cu personal. 
Toate cheltuielile cu utilități- 
le, întreținerea, dotarea şi 
asigurarea integrităţii bunuri- 
lor puse la dispoziţie sunt în 
sarcina operatorului econo- 
mic, care are în custodie uti- 
laje și materiale specifice de 
resortul hrănirii, la care se 
adaugă și utilizarea infras- 
tructurii (clădiri, spaţii etc.). 


Costul total al prestaţiei poa- 

te fi cu până la 50% mai ma- 

re decât valoarea financiară 
a normelor de hrană. 


nr. 1/2014, pp. 55-59. 
5 Codificarea din ultima coloană reprezintă cele trei tipuri de sisteme ale hrănirii, regăsite în tabelul de față. Rezultatul reflectă o 
părere proprie şi personală având la bază criteriul eficienţei sistemului de hrănire, respectiv punctele tari și punctele slabe ale hră- 
Nirii tip contra cost, prezentate în ultima parte a capitolului. 


Activitatea se bazează pe 
asigurarea hrănirii militarilor 
în defavoarea executării ce- 
lorlalte misiuni; hrănirea de- 

vine o rutină în timp. 


Planifică, organizează, con- 
duce, gestionează, contro- 
lează și execută în totalitate 
toate acțiunile implicate de 
activitatea de hrănire exter- 
nalizată (documente, apro- 
vizionare, recepție, depozi- 
tare, control, întreţinere spa- 
ţii și utilaje). Sarcinile revin 
în totalitate personalului. 
Este nevoie de încadrarea 
funcţiilor care au fost res- 
tructurate; vor fi excluse de- 
tașările, pregătirea în a doua 
specializare; va fi mărit 
ştatul de funcții; vor fi înfiin- 
tate noi funcții, raportat la 
numărul de funcţii din ștatul 
de organizare al unității. 


Mai mari prin creșterea nu- 
mărului de funcţii încadrate 
cu specialiști militari. 


Costuri mai mari pentru în- 

treţinerea și plata utilităţilor. 

Toate revin în sarcina unită- 
ţii militare. 


Costul executării activităţii 
este mai mare decât valoa- 
rea financiară a normelor de 
hrană, dar mai mic decât cel 
în sistem externalizat, dato- 

rită lipsei cotei de profit. 


Implicații minime, rol onori- 
fic, activitatea revine în tota- 
litate structurilor de logisti- 
că/deservire. 


Împarte atribuţiile procesului 
de hrănire între Structura de 
management a hrănirii şi 
Structura de execuţie a hră- 
nirii, structuri direct răspun- 
zătoare de întreaga activita- 
te. Sarcinile se împart între 
cele două structuri. 


Hrănirea se realizează cu 
personalul existent; numărul 
de funcţii existente fiind cal- 
culate pentru o masă pe zi. 
Nu este necesară înființarea 

unor funcţii noi şi de înca- 

drarea celor existente. 


Mai mici decât la hrănirea 
obligatorie datorită persona- 
lului redus. 


Cheltuielile revin în sarcina 
unității militare, dar sunt di- 
minuate datorită numărului 
redus de abonaţi la masă. 


Costul total este în funcţie 
de valoarea mesei care se 
stabilește prin Comitetul de 
Popotă. Costul este mai mic 
decât la celelalte modalități 
de hrănire. 


în Revista Comunicaţiilor și Informaticii, 

Alte aspecte 


Se asigură în regim propriu 
de către firma prestatoare 
sau se iau în custodie de la 
unitatea militară. Bunurile 
trebuie returnate în aceeași 
stare, dar, în realitate, uzura 
nu se plătește. 


Obţinerea autorizaţiilor sani- 
tare şi efectuarea examene- 

lor medicale periodice pentru 

personal reprezintă obli- 

gaţiile operatorului; avantaj 
pentru transportul hranei în 
alte locaţii pentru tabere și 
exerciții, meniurile se repetă 
săptămânal, preparate slab- 

calitative. Minim două popote 
pentru hrănirea prin norme 
de hrană într-o singură uni- 

tate. 


Uzura bunurilor materiale 
utilizate în această activitate 
nu se recuperează, fiind ne- 
cesară înlocuirea acestora, 
ceea ce duce la costuri su- 
plimentare. Limitări în achi- 

ziționare. 


Dificultăţi în obținerea auto- 
rizaţiei sanitar-veterinare; 
controalele medicale se fac 
la zi; unităţile militare nu mai 
dispun de mijloace adecvate 
pentru transportul alimente- 
lor și a hranei pentru tabere 
sau aplicaţii; meniurile sunt 
limitate la feluri de mâncare 
de bază, conforme cu L- 
12/2002, fiind uneori utilizare 
rețete învechite; respectă 
aportul caloric, impune 
hrănirea sănătoasă. Minim 
două popote pentru hrănire 
pe norme de hrană într-o 
singură unitate. 


Bunurile materiale se de- 
preciază mai greu decât în 
sistemul de hrănire obligato- 
riu, datorită numărului mai 
mic de persoane alocate la 
drepturi de hrană. Aici există 
şanse mai mari de achiziţio- 
nare de noi utilaje. 


Eforturi diminuate în vederea 
renovării unor spaţii ne- 
cesare hrănirii; reducerea 
numărului acestora pentru 
obținerea autorizaţiei sanita- 
re; existența unui mijloc de 
transport alimente, necesar 
aprovizionării; meniuri diver- 
sificate; se prepară mai pu- 
ține feluri de mâncare pe zi; 
nu este asigurat întotdeauna 
plafonul caloric necesar. O 
singură popotă poate asigu- 
ra hrănirea personalului mili- 
tar al mai multor unităţi, la 
nivel de microgarnizoană 
sau chiar de garnizoană. 


2.2. Hrănirea personalului prin popote contra cost 

Conform tabelului de mai sus, se cuvine să ex- 
tragem o serie de puncte tari, respectiv de puncte 
slabe ale sistemului contra cost. 

Punctele tari ale hrănirii personalului Armatei 
prin popote contra cost sunt, conform studiului re- 
numitului profesor Emil Mare: 

e avantajul cel mai important constă în prepara- 
rea oricăror meniuri și feluri de mâncare prin diver- 
sificarea acestora, neexistând restricţii impuse de 
L-12/2002; 

e începând cu anul 2020 se înregistrează în con- 
tabilitate produsele agroalimentare achiziționate; 

e în funcţie de preferințele culinare ale abonati- 
lor, se permite prepararea și servirea unor meniuri 
à la carte; 

e există posibilitatea utilizării unei singure popo- 
te pentru a asigura hrănirea militarilor din mai mul- 
te unităţi, la nivel de microgarnizoană sau chiar 
de garnizoană. În acest caz se reduc cheltuielile 
necesare organizării și funcţionării popotelor, un 
avantaj esenţial și demn de luat în considerare da- 
că se dorește economisirea fondurilor; 

e activitatea este centrată doar pe serviciul pres- 
tat, profitul nefiind un scop în sine; 

e produselor agroalimentare se achiziționează 
cu fonduri încasate de la abonaţi, rezultând eficien- 
tizarea sistemului de hrănire și economisirea fon- 
durilor cheltuite pentru procurarea alimentelor în 
exces; 

e produsele agroalimentare necesare se asigu- 
ră prin autoaprovizionare sau prin depozitele uni- 
tăţilor militare; 


e produsele agroalimentare necesare se pot a- 
proviziona și de la operatorii economici sau produ- 
cătorii particulari. Astfel, avem avantajul diversifi- 
cării alimentelor dar și o fluctuaţie a prețurilor, prin 
utilizarea costului mediu ponderat, comparativ cu 
achiziționarea centralizată a alimentelor prin con- 
tracte de furnizare; 

e necesar minim de personal și servirea mesei 
pe bază de voluntariat. Costuri de funcţionare foar- 
te mici; 

e calitatea hranei este mai ridicată pentru că nu 
se limitează la valoarea alimentelor din normele de 
hrană; 

e facilităţi diverse, printre care amintim faptul că 
pot servi masa la aceste popote și cadrele militare 
în rezervă sau în retragere.€ 

Punctele slabe ale hrănirii personalului Arma- 
tei prin popote contra cost sunt prezentate în con- 
tinuare: 

e nu se poate asigura hrănirea pe timpul exer- 
cițiilor, taberelor sau instrucției, în afara locului de 
dislocare permanentă a unităţii/unităţilor militare; 

e spaţiile necesare preparării și servirii hranei, 
cele necesare depozitării şi păstrării produselor 
agroalimentare și ambalajelor aferente, precum și 
spaţiile aferente instalării utilajelor frigorifice și mij- 
loacelor de mică mecanizare se întreţin și repară 
prin grija structurilor beneficiare, ceea ce presupu- 


6 Emil Mare, Cătălin Cioca, „Studiu privind eficientizarea hră- 
nirii efectivelor armatei în etapa actuală, marcată de efectele 
crizei economice mondiale”, în Buletinul Universității Naţionale 
de Apărare „Carol I”, nr. 1/2010, p. 8. 

ne o cheltuială în plus.”? 

Având în vedere atât punctele tari, cât și cele 
slabe ale sistemului de hrănire contra cost, foarte 
importanți sunt furnizorii de produse agroalimenta- 
re care fac parte din lanțuri de aprovizionare-livrare 
diferite. Astfel, competiţia dintre ofertanţi în condi- 
tii benefice ale corelaţiei calitate-pret, dar și apro- 
pierea firmelor furnizoare de locaţiile organizațiilor 
militare beneficiare reprezintă criterii deosebit de im- 
portante în realizarea hrănirii eficiente contra cost, 
în actualele condiţii de criză economică și pande- 
mică. 

Corelând argumentele prezentate, reiese faptul 
că hrănirea prin popotă contra cost primează în de- 
trimentul sistemului de hrănire externalizat sau sis- 
temului propriu obligatoriu. 


Concluzii 

Din informațiile prezentate anterior, rezultă că 
prin numeroase studii de specialitate, specialiştii 
doresc să ajungă la un numitor comun fără a igno- 
ra sau minimaliza importanța și aportul sistemului 
de hrănire propriu. Putem afirma că sistemul de hră- 
nire externalizat răspunde mult mai bine realităţilor 
cu care se confruntă sistemul militar românesc ac- 
tual, comparativ cu sistemul de hrănire obligatoriu, 
printre care amintim și diminuarea unor categorii 
importante de cheltuieli impuse de aprovizionare, 
transport, depozitare, gestionare, dotare și consum 
de utilități. 

Totodată, sistemul externalizat, ca și cel pro- 
priu obligatoriu, asigură respectarea fluxului tehno- 
logic impus de plafonul caloric și structura norme- 
lor de hrană, teoretic. În schimb, din punct de ve- 
dere practic, realitatea este diferită, mai ales când 
meniurile se repetă, calitatea hranei lasă de dorit 
sau lipsa gustului primează cu desăvârșire. 

Totuși, din punctul meu de vedere, actuala legis- 


7 S.M.G. — 16 din 24.02.2015, Ordin privind Activitatea de hră- 
nire a personalului încadrat în structurile din compunerea și 
din subordinea Statului Major al Apărării, p. 23. 

8 Gheorghe Minculete, Polixenia Olar, „Push' and ‘Pull’ Systems 
in Supply Chain Management. Correlative Approaches in the 
Military Field”, în Journal of Defence Resources Management, 
Vol. 7, Issue 2(13), 2016, pp. 165-172. 

laţie în vigoare impune hrănirea obligatorie, dar prin 
realizarea unui calcul simplu se ajunge la un total 
de funcţii necesare a fi înființate, precum și la un 
cost total implicat de infrastructură, corelate cu de- 
ficitul de personal specializat, ceea ce ar trebui să 
determine câteva semne de întrebare pentru co- 
mandanții (șefii) decidenţi, dar și gândire mai apro- 
fundată asupra tuturor necesităților adecvate uni- 
formizării hrănirii în sistemul militar. 

Așadar, consider că sistemul de hrănire contra 
cost este eficient. Până la uniformizarea sistemu- 
lui de hrănire, este necesară redimensionarea sta- 
telor de organizare, și nu în ultimul rând, posibilita- 
tea școlarizării personalului de intendenţă în func- 
ție de necesităţile ţării, deoarece deficitul este evi- 
dent net inferior. 

